AJUDES PRÀCTIQUES CAMPUS RURAL PER A ESTUDIANTS DE LA UNIVERSITAT D'ALACANT 2023-2024 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/49440)
  + [Valencià](/va/acuerdo/49887)






Selector de idioma

Leer

* [Español](/es/acuerdo/49877)
* [Valencià](/va/acuerdo/49281)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





AJUDES PRÀCTIQUES CAMPUS RURAL PER A ESTUDIANTS DE LA UNIVERSITAT D'ALACANT 2023-2024[Butlletí Oficial Universitat d'Alacant](/ca/Publicacion)
==============================================================================================================================================

Secretaria General

Butlletí Oficial Universitat d'Alacant





AJUDES PRÀCTIQUES CAMPUS RURAL PER A ESTUDIANTS DE LA UNIVERSITAT D'ALACANT 2023-2024

Data d'aprovació
:   20/03/2024

Data de publicació
:   22/03/2024

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/49270)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/49175)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/49332)
  + [Compartir acuerdo en 

    X](https://twitter.com/intent/tweet?via=UA_Universidad&text=AJUDES PRÀCTIQUES CAMPUS RURAL PER A ESTUDIANTS DE LA UNIVERSITAT D'ALACANT 2023-2024&url=https://www.boua.ua.es/va/acuerdo/49536)

**Títol:** AJUDES PRÀCTIQUES CAMPUS RURAL PER A ESTUDIANTS DE LA UNIVERSITAT D'ALACANT 2023-2024

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimecres, 20 de març de 2024

AJUDES PRÀCTIQUES CAMPUS RURAL PER A ESTUDIANTS DE LA UNIVERSITAT D'ALACANT 2023-2024

1.- OBJECTE DE LA CONVOCATÒRIA I PROCEDIMENT DE CONCESSIÓ

L'objecte d'aquesta convocatòria és la concessió, en règim de concurrència competitiva, d'ajudes a l'estudiantat de la Universitat d'Alacant que estiga interessat en la realització d'estades de pràctiques en entitats situades en zones rurals amb problemes de despoblació de qualsevol Comunitat Autònoma de l'estat espanyol durant el curs 2023-24, en el marc del programa CAMPUS RURAL del Ministeri per a la Transició Ecològica i el Repte Demogràfic, en col·laboració amb el Ministeri d'Universitats i les Universitats públiques espanyoles.

2.- REQUISITS DE LES PERSONES BENEFICIÀRIES

Podrà optar a aquestes pràctiques i les ajudes l'estudiantat que complisca aquests requisits:

·        Estar matriculat en un grau o màster oficial de la UA durant el curs acadèmic 2023-24 i, en el cas del grau, haver superat en el moment de la sol·licitud, un mínim de 120 crèdits del pla d'estudis.

·        Posseir nacionalitat espanyola o d'un país membre de la Unió Europea, o que siga nacional d'un país extracomunitari amb permís de residència vigent a Espanya en el moment d'incorporar-se a l'empresa i mantenint aquesta condició fins a la conclusió de les pràctiques.

·        No mantenir amb l'entitat col·laboradora relació laboral o contractual de cap mena, ni mantenir relació familiar directa.

·        Complir els requisits per a poder realitzar unes pràctiques externes, segons la normativa aplicable (Normativa de Pràctiques Externes de la Universitat d'Alacant). Especialment, mantenir la condició d'estudiant durant la realització de les pràctiques i no sol·licitar l'expedició del títol universitari si se superen tots els crèdits del pla d'estudis matriculat abans o durant les pràctiques.

·        No ser beneficiari/a d'una altra ajuda econòmica que tinga la mateixa finalitat durant el període de duració de les pràctiques (a excepció de les beques d'ajudes a l'estudi), per la qual cosa en cas de coincidència s'haurà de renunciar a l'altra beca perquè aquesta siga adjudicada. Així mateix, serà incompatible amb la percepció de sous o salaris que impliquen vinculació contractual o estatutària de la persona interessada amb la Universitat d'Alacant.

3.- NÚMERO I DOTACIÓ DE LES AJUDES

Es concediran ajudes per a un màxim de 60 mesos (30 mesos de pràctiques per a estudiants de les branques de ciències socials, jurídiques i humanitats i 30 mesos per a estudiants de les branques d'enginyeries, ciències i ciències de la salut), amb un import de 1.000 euros bruts al mes cadascuna.

Les estades tindran una duració de 2 o 3 mesos i podran dur-se a terme entre  de juny i el 30 de setembre de 2024, encara que podran prolongar-se fins al 15 de novembre sempre que la persona seleccionada continue els mateixos estudis durant el curs 2024-25.

Podran realitzar-se en entitats de tota mena, tant públiques com privades, situades en localitats o municipis de zones rurals amb problemes de despoblació de qualsevol regió de l'Estat espanyol amb menys de 5000 habitants.

Les estades seran presencials i la mobilitat serà obligatòria: les persones seleccionades hauran d'allotjar-se durant tot el període d'estada a la mateixa localitat o municipi en què està situada l'entitat proponent, o almenys en un radi de 20 km.

Aquestes ajudes reben el finançament del Ministeri per a la Transició Ecològica i el Repte Demogràfic, sent responsabilitat de la Universitat d'Alacant la gestió del pagament als i les estudiants i l'alta en la Seguretat Social corresponent i qualsevol altra obligació aplicable.

4.- TERMINI I PROCEDIMENT DE PRESENTACIÓ DE SOL·LICITUDS

4.1. Termini de presentació

El termini d'inscripció estarà obert del 25 de març al 17 d'abril de 2024 a les 23.59 hores.

4.2. Procediment d'inscripció

L'estudiantat s'inscriurà a través del formulari de sol·licitud habilitat en la pàgina <https://centroempleo.ua.es/va/practicas-y-empleo/practiques-en-la-ua/convocatories/campus-rural/programa-de-practiques-campus-rural-2024.html>

5.- CRITERIS D'ADJUDICACIÓ

El procés d'adjudicació constarà de les següents fases:

1) Fase d'admissió dels i les sol·licitants que complisquen els requisits per a poder participar.

2) Fase d'assignació:  la UA ordenarà les sol·licituds rebudes aplicant aquestes puntuacions:

1. Nota mitjana d'expedient (en la C4 del curs 2022-23; per a estudiants de màster oficial d'un sol any, es tindrà en compte la nota del grau amb el qual s'ha accedit): màxim 5 punts (nota mitjana \* 0.5)

2. Aportació d'oferta en una entitat col·laboradora situada en una província diferent d'Alacant: 1 punt. L'estudiant que aporte una oferta en una entitat col·laboradora situada en una província diferent d'Alacant només podrà optar a aqueixa oferta.

En cas d'empat en la nota mitjana, s'atendrà el nombre de crèdits superats i s'assignarà les pràctiques atesa la prioritat en la inscripció a les ofertes per a les quals es complisca el perfil d'estudis i el contingent que estableix el programa de repartiment de la meitat de les pràctiques per a estudiants de les branques de ciències socials, jurídiques i humanitats, i l'altra meitat per a les branques d'enginyeries, ciències i ciències de la salut.

És molt important l'ordre de prioritat de les sol·licituds, ja que si s'assigna la prioritat 1 a un/a estudiant no es podrà canviar a la segona plaça sol·licitada.

L'estudiant que aporte una oferta en una entitat col·laboradora situada en una província diferent d'Alacant només podrà optar a aqueixa oferta.

Una vegada s'assignen les pràctiques, la resta de sol·licitants quedaran en llista de reserva per a cobrir possibles renúncies.

Si un/a estudiant renuncia a la pràctica assignada, no podrà optar a una altra pràctica i l'entitat passarà de nou al llistat d'entitats pendents d'assignació d'estudiant.

6.- ÒRGAN GESTOR I COMISSIÓ DE VALORACIÓ

6.1. Òrgan gestor

L'òrgan gestor de la convocatòria serà la Subdirecció de Pràctiques, Ocupació i Emprenedoria del Servei d'Alumnat i s'encarrega de l'ordenació i instrucció del procediment, acordarà totes les actuacions necessàries per a la determinació, coneixement i comprovació de les dades en virtut dels quals ha de dictar-se resolució.

La unitat administrativa de referència serà la unitat de Pràctiques del Servei d'Alumnat, contacte [ecxhkswudynedqgee.cwiyrsccppkxs@sg.cm](mailto:xsuyaxounlkjaphjh.vbrssrykkwcrn@ov.ob)

Quan la sol·licitud no reunisca els requisits o no s'acompanye la documentació que resulte exigible es notificarà a la persona sol·licitant la causa que impedeix la continuació del procediment, i se li requerirà perquè de conformitat amb la legislació de procediment administratiu comú esmene la falta o acompanye els documents preceptius amb indicació que si així no es fera se li tindrà per desistit de la seua petició prèvia resolució que haurà de ser dictada en els termes previstos legalment

6.2. Comissió de valoració

La Comissió encarregada de la valoració de les sol·licituds i de proposar la concessió i denegació de les ajudes, estarà integrada per la Vicerectora d'Estudiants i Ocupabilitat (o persona en qui delegue), que actuarà com a presidenta; la gestora cap de la unitat de Pràctiques, que actuarà com a vocal; i la Subdirectora de Pràctiques, Ocupació i Emprenedoria del Servei d'Alumnat, que actuarà com a secretària.

Tots i cadascun dels membres integrants de la Comissió de Valoració hauran d'emplenar i signar el document DACI que facilitarà l'òrgan gestor.

7.- RESOLUCIÓ, NOTIFICACIÓ I PUBLICACIÓ DELS RESULTATS

Atès el principi de transparència arreplegat en la Llei 40/2015, d'1 d'octubre, de Règim Jurídic del Sector Públic, i al que es disposa en l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques, la llista provisional de sol·licituds admeses i excloses es publicarà en la pàgina web de la unitat de Pràctiques <https://centroempleo.ua.es/va/practicas-y-empleo/practiques-en-la-ua/convocatories/campus-rural/programa-de-practiques-campus-rural-2024.html> el 29 d'abril de 2024, i s'obrirà un termini d'esmenes del 30 d'abril al 6 de maig de 2024.

Aquesta publicació substituirà la notificació a les persones interessades i produirà els mateixos efectes.

La resolució definitiva es publicarà en la mateixa pàgina el dia 8 de maig de 2024, i les persones seleccionades tindran 4 dies naturals a comptar a partir de l'endemà a la data de publicació per a acceptar o rebutjar l'ajuda a través dels mitjans que s'indique en la resolució.

Les renúncies una vegada assignades les estades i les ajudes es cobriran amb les persones admeses que hagen participat en el procés de selecció i que hagen quedat en llista d'espera.

8.- MARC LEGAL I PRESSUPOSTARI

La convocatòria d'ajuda, amb codi 2024SBV083, que serveix de base reguladora es troba recollida en la línia de subvenció 2024SL012 de l'edició 2024 del Pla Estratègic de Subvencions de la Universitat d'Alacant.

Aquestes pràctiques estan regulades en la Universitat d'Alacant tant pel RD 592 / 2014 d'11 de juliol com per la normativa pròpia de la UA, i han de seguir el procediment establit per a la tramitació de les pràctiques de l'alumnat de la UA, tant pel que fa a la proposta de pràctiques com a la documentació acadèmica de l'alumnat.

La subvenció assignada s'ajustarà al que es disposa en la llei 38/2003 i en el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, Llei 1/2015, de 6 de febrer, d'Hisenda Pública, del Sector Públic Instrumental i de Subvencions, normativa interna de la Universitat d'Alacant i la present convocatòria.

La dotació global de les ajudes d'un màxim de 60.000 euros serà sufragada amb càrrec al capítol IV orgànica 70175I8689 del pressupost del Vicerectorat d'Estudiants i Ocupabilitat. L'execució d'aquesta dotació està supeditada a la disponibilitat de liquiditat de la UA. S'aplicaran les retencions de rendes que, si escau, establisca la legislació

9.- OBLIGACIÓ I JUSTIFICACIÓ DE LES PERSONES BENEFICIÀRIES

9.1. Obligacions de les persones beneficiàries.

Són obligacions de les persones beneficiàries de la present convocatòria, l'acceptació i la justificació de l'ajuda, a més de les contemplades en l'article 14 de Llei 38/2003, General de Subvencions, d'entre les que es troben:

· Facilitar a la Unitat de Pràctiques de la UA la documentació necessària per a la tramitació de les pràctiques i dels pagaments de la beca i l'alta en seguretat social, en un termini de 4 dies hàbils a comptar a partir de l'endemà a la data de publicació de la resolució definitiva. Documentació que se li requerirà a través d'un avís en el correu electrònic de la UA.

· Realitzar l'activitat que fonamenta la concessió de l'ajuda en els termes establits en aquestes bases reguladores i altra normativa d'aplicació.

· Sotmetre's a les actuacions, la comprovació, el seguiment i l'avaluació de la unitat gestora i òrgans de control interns i externs.

· Conservar els documents justificatius de l'activitat, una vegada realitzada, incloent els documents electrònics, en tant que puguen ser objecte d'actuacions de comprovació i control.

· A la finalització de l'estada de pràctiques haurà de pujar en UACloud, on va signar l'acord de pràctiques, la memòria d'activitats de la seua estada de pràctiques.

Tots els requisits relatius a les pràctiques becades hauran de complir-se durant tot el període íntegre del desenvolupament d'aquestes.

L'incompliment per la persona beneficiària de qualsevol dels requisits i obligacions establits en la resolució de concessió de l'ajuda i en la present convocatòria, podrà donar lloc a la revocació total o parcial de la beca i al reintegrament, en el seu cas, de les quantitats indegudament percebudes.

Qui desitge renunciar a les pràctiques i a la corresponent beca, haurà de comunicar-ho per escrit, exposant les causes, al Vicerectorat d'Estudiants i Ocupabilitat, en els 4 dies següents a la publicació de la resolució de la convocatòria

9.2. Justificació de persones beneficiàries i pagament.

La justificació de la destinació de l'ajuda al compliment de la seua finalitat serà prèvia a la concessió, mitjançant la comprovació dels requisits exigits per a l'adjudicació. La Universitat procedirà d'ofici al pagament de la subvenció concedida.

10.   PROTECCIÓ DE DADES DE CARÀCTER PERSONAL

De conformitat amb el que disposa la legislació vigent en matèria de protecció de dades, li comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la seua sol·licitud de participació en ella.

En el marc dels tractaments esmentats, les seues dades no podran ser cedits, excepte obligació legal.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seua Seu electrònica <https://seuelectronica.ua.es/va/index.html>. Pot, així mateix, posar-se en contacte amb el delegat de protecció de dades a través de l'adreça [ryz@jp.rh](mailto:szz@vs.zh).

La informació addicional i detallada sobre Protecció de dades, els seus drets i la Política de Privacitat de la Universitat d'Alacant, pot consultar-la en el següent enllaç: <https://seuelectronica.ua.es/va/privadesa.html>

11.   RECURSOS

Contra la convocatòria, les seues bases i quants actes administratius es deriven d'aquesta, que esgoten la via administrativa, pot interposar-se recurs contenciós-administratiu davant el jutjat del contenciós-administratiu d'Alacant que resulte competent, en el termini de dos mesos comptats a partir de l'endemà de publicar-se, de conformitat amb el que s'estableix en l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, l'article 38.4 de la llei Orgànica 2/2023, de 22 de març, del Sistema Universitari i l'article 46 de la Llei 29/1998, de 13 de juliol, Reguladora de la Jurisdicció Contenciós-Administrativa, i potestativament podran interposar recurs de reposició en el termini d'un mes comptat a partir de l'endemà al de la publicació de la present, davant la rectora, de conformitat amb el que es disposa en els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directa o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Sant Vicent del Raspeig,  15 de març de 2024

La rectora

P.D. de signatura, la vicerectora d'Estudiants i Ocupabilitat

(Resolució de 22 de desembre de 2020)

Rosario Isabel Ferrer Cascales





[Carretera Sant Vicent del Raspeig s/n  
03922 Sant Vicent del Raspeig - Alacant  
 Tel. 51 892 8363 - Fax 07 221 3373](https://www.google.es/maps/@84.639357,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12904&trk=tyah&trkInfo=tarId%6C8992004451447%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)